About Astrodienst - Astrodienst Guest user u1382059631
30-Apr-2016, 06:23 UT/GMT Ondersteunings Groepe - KSM
DivorceCare is ŉ groep vriendelike, omgee-mense wat saam met jou deur een van die lewe se moeilikste ervarings sal stap. Jy hóéf nie alleen deur skeiding of egskeiding te gaan nie.
DivorceCare sessies word gelei deur mense wat verstaan wat jy deurmaak! Jy sal toegang verkry tot waardevolle DivorceCare hulpbronne wat jou sal help om die pyn van die verlede te hanteer en jou lewe te herbou. Die programreeks word twee keer per jaar aangebied – elke reeks bestaan uit dertien sessies en word op Dinsdagaande by Hippolaan aangebied.
Jy is natuurlik welkom om enige tyd by die programreeks in te skakel. Daar is ook ŉ DivorceCare4Kids vir laerskoolkinders. Indien nodig word voorskoolse kleingoed tydens die sessies deur ŉ kinderoppasdiens versorg en opgepas.
Kontakpersoon: Dina Cerff
Is jou kinders kwaad, seergemaak en verward oor jou skeiding of egskeiding? Dit kan nogal frustrerend wees om die regte hulp vir jou kinders te vind. DC4K program bied ŉ veilige, prettige plek waar jou kinders
sal leer hoe om hul gevoelens te verstaan
sal leer hoe om hul emosies op ŉ toepaslike manier uit te druk
beter oor hulself sal voel
hanteringsvaardighede sal ontwikkel
bekendgestel sal word aan Bybelse konsepte wat troos bring
DC4K is ŉ spesiale ondersteuningsgroep vir laerskoolkinders om hul te help genees van die seer wat veroorsaak is deur die skeiding of egskeiding van hul ouers. Tydens die weeklikse sessies raak kinders vriende en ontmoet fasiliteerders wat verstaan hoe hulle voel en wat hul deurmaak. Die beste van alles is dat kinders hier sal leer hoe om trane in hoop en vreugde te verander! DC4K sessies word gelyklopend met DivorceCare sessies vir volwassenes aangebied.
As jy ‘n eggenoot, kind, ouer of ander familielid, vriend of medewerker deur die dood verloor het, het jy waarskynlik gevind dat daar nie baie mense is wat die seer en isolasie wat jy voel, verstaan nie. Dit kan baie verwarrend wees, en omdat jy dalk baie vrae het oor die ongewone dinge wat jy skielik moet konfronteer, kan dit vir jou moeilik wees om optimisties oor jou toekoms te voel.
Die GriefShare program word gelei word deur mense wat verstaan wat jy deurgaan. Jy sal ook toegang verkry tot waardevolle hulpbronne om jou te help met die herstel van jou verlies en om uit te sien na die herbou van ‘n nuwe normale lewe – jy hoef dus nie die hartseer paadjie alleen te stap nie.
Ondersteuningsgroep vir persone geraak deur miskrame of stilgeboortes.
Een van die seerste sere…
‘n Seer wat diep binne in jou sy lêplek vind…
‘n Seer wat nie met die waai van ‘n hand gaan verdwyn nie…
Dit is hoe ék gevoel het met my miskraam!
Hierdie groep se funksie is om ‘n veilige ruimte te skep waar mammas mekaar kan ondersteun, die voorreg het om te huil, te treur en om hul storie te deel. As Christene moet ons mekaar hierdeur dra.
Jy hoef nie alleen deur hierdie seer te werk nie. Jy hoef nie alleen die herinneringe te trotseer nie.
Kontakpersoon: Luzanne Nabal
082 335 3975